Accident grav în care a fost implicat un microbuz, în județul Vâlcea. Autoritățile au activat Planul Roșu.
Un microbuz în care se aflau 14 persoane a fost lovit de o maşină, pe Drumul Naţional 67, în judeţul Vâlcea. În total, în accident, au fost implicate 15 persoane, iar o persoană a rămas încarcerată. Au intervenit 6 echipaje SMURD, 7 Ambulanţe, o autospecială pentru transport victime multiple şi o maşină de descarcerare.
Un microbuz care transporta muncitori dinspre judeţul Gorj, spre Râmnicu Vâlcea, a fost lovit de un autoturism, în această dimineaţă. Accidentul s-a produs pe Drumul Naţional 67, în localitatea Buneşti, din judeţul Vâlcea.Şoferul maşinii a pătruns pe contrasens şi a lovit microbuzul în care se aflau 14 persoane. O femeie de 52 de ani din microbuz a rămas încarcerată, în urma impactului.La faţa locului au ajuns şase echipaje SMURD, şapte ambulanţe, o autospecială pentru vitime multiple, dar şi o maşină pentru descarcerare.Potrivit reprezentanţilor ISU Vâlcea, şapte persoane au fost transportate la spital. Cei doi şoferi au scăpat nevătămaţi.